Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17697

f) Bizonyítottan fertőző anyagok, vagy roncsoló sugárzás közrehatásával keletkeznek. Tervező állam (state of design) - A típus tervéért felelős szervezet felett rendelkezési joggal bíró állam. Gyártó állam (state of manufacture) - A légijármű végső összeszereléséért felelős szervezet felett rendelkezési joggal bíró állam. Az esemény helyszín állama (state of occurence) - Az az állam, amelynek felségterületén a baleset, vagy az esemény bekövetkezett. Üzemeltető állama (state of the operator) - Az az állam, amelyben az üzemeltető elsődleges üzleti tevékenységét kifejti vagy, ha ilyen üzleti területtel nem rendelkezik, akkor állandó székhelyének állama. Lajstromozó állam (state of registery) - Az az állam, amelynek lajstromába a légijárművet bevezették. Megjegyzés: Nemzetközi üzemeltető szervezet légijárműveinek nem nemzeti alapon való lajstromozása esetén a szervezetet alkotó államok együttesen és egyetemlegesen kötelesek vállalni azokat a kötelezettségeket, amelyek a Chicagoi Egyezmény szerint a lajstromozó államra hárulnak. Ezzel kapcsolatban lásd a Tanácsnak a "Nemzetközi üzemeltető szervezetek által üzemeltetett légijárművek nemzetisége és lajstromozása" vonatkozásában 1967. december 14-én hozott határozatát, amely az Irányelvek és Útmutatás a Nemzetközi Légiszállítás Gazdasági Szabályozásáról (Doc 9578) –ben található. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes